এশিয়া কাপে মাঠের ভিতরে দুরন্ত ছন্দে রয়েছে টিম ইন্ডিয়া। মাঠের বাইরেও দারুণ ছন্দে ক্রিকেটাররা। রবিবার পাকিস্তানকে হারানোর পরে ড্রেসিং রুমে ক্রিকেটাররা দারুণ মজা করেন। সবার থেকে বেশি মজা করেন কেদার যাদব। ক্রিকেটের সঙ্গে নাচেও যে তিনি সমান পারদর্শী তা দেখিয়ে দেন। 

এই বিষয়ে অন্যান্য খবর

ক্যাচ ফেলার খেসারত দিল পাকিস্তান, রোহিত-শিখরের দাপটে সহজ জয়


১৯৯৪ সালে মুক্তি পাওয়া ছবি ‘ম্যায় খিলাড়ি তু আনাড়ি’-র গান ‘চুরা কে দিল মেরা’ দারুণ হিট করেছিল সেই সময়ে। এখনও সেই গানের কলি মুখে মুখে ফেরে অনেকের। 
পাকিস্তানকে হারানোর পরে কেদার যাদব ড্রেসিং রুমে গানটির সঙ্গে জমিয়ে নাচতে শুরু করেন। ছবির অভিনেত্রী শিল্পা শেঠি ঠিক যেভাবে সেই গানের সঙ্গে নেচেছিলেন, কেদার যাদবও প্রায় একই ভঙ্গিতে গানের তালে নাচেন। যাদবের নাচ দেখে তাঁর সতীর্থরা হাসতে শুরু করে দেন। সেই গান শেষের পরেই কেদার যাদব গিটারের আদলে ব্যাট হাতে তুলে নিয়ে নাচতে শুরু করে দেন। 
পাকিস্তানকে দুটো ম্যাচে হারিয়ে ভারতীয় দল ফুটছে। কেদার যাদবের নাচ সেই সেলিব্রেশনকেই স্পষ্ট করল। 
 

When Desi Malinga turns Desi Shakira 😂😂😂😂#INDvPAK #AsiaCup2018 pic.twitter.com/Y9jssaEQOn
— Abhay (@ImAbhay3) September 23, 2018